সারাহ টেইলর
সারাহ জেন টেইলর (ইংরেজি: Sarah Taylor; জন্ম: ২০ মে ১৯৮৯) হলেন একজন ইংরেজ ক্রিকেটার। তিনি তার উন্মুক্ত স্ট্রোক খেলার জন্য পরিচিত একজন উইকেটরক্ষক-ব্যাটসম্যান। সারাহ সাধারণত একদিনের আন্তর্জাতিক ম্যাচে উদ্বোধনী ব্যাটসম্যান এবং টেস্ট ক্রিকেট ম্যাচে মিডল অর্ডার ব্যাটসম্যান হিসেবে ব্যাটিং করে থাকেন। তিনি ২০০৮ সালে অস্ট্রেলিয়ায় এ্যাশেজের জন্য অপরিবর্তিত রাখা ইংল্যান্ড দলের সদস্য ছিলেন। তিনি সাসেক্স ক্রিকেট দলের হয়ে কাউন্টি ক্রিকেট খেলেন। তিনি ২০০৮ সালে সুপার ৪এসে ইমারাল্ডস এর হয়ে খেলছেন।